Source: https://www.vssr.sk/clanok-z-titulky/navratne-zdroje-financovania-zmena-pravidiel-pouzivania-a-uctovania-v-rokoch-2020-a-2021-2.htm/
Timestamp: 2020-07-12 23:30:56+00:00
Document Index: 4507667

Matched Legal Cases: ['§ 17', '§ 17', '§ 17', '§ 11', '§ 11', '§ 17']

Verejná správa SR - Návratné zdroje financovania – zmena pravidiel používania a účtovania v rokoch 2020 a 2021
Návratné zdroje financovania – zmena pravidiel používania a účtovania v rokoch 2020 a 2021
Príspevok rozoberá: podmienky prijatia a použitia návratných zdrojov financovania, zmenu pravidiel používania návratných zdrojov financovania v rokoch 2020 a 2021, účtovanie návratných zdrojov financovania.
Obec a vyšší územný celok (VÚC) sú povinní pri používaní a prijímaní návratných zdrojov financovania dodržiavať pravidlá uvedené v § 17 ods. 2 až 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „zákon č. 583/2004 Z. z.“).
1. Podmienky prijatia a použitia návratných zdrojov financovania
Podmienky použitia návratných zdrojov financovania sú zadefinované v § 17 ods. 2 zákona č. 583/2004 Z. z.:
návratné zdroje financovania možno použiť len na úhradu kapitálových výdavkov,
výnimočne možno návratné zdroje financovania použiť aj na vyrovnanie časového nesúladu medzi príjmami a výdavkami bežného rozpočtu v priebehu rozpočtového roka, pri splnení podmienky, že tieto budú splatené do konca rozpočtového roka z príjmov bežného rozpočtu.
Podmienky prijatia návratných zdrojov financovania sú zadefinované v § 17 ods. 6 zákona č. 583/2004 Z. z. takto:
celková suma dlhu obce/VÚC neprekročí 60 % skutočných bežných príjmov predchádzajúceho rozpočtového roka,
suma splátok návratných zdrojov financovania vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25 % skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu, suma ročných splátok návratných zdrojov financovania vrátane úhrady výnosov neprekročí 25 % skutočných bežných príjmov predchádzajúceho rozpočtového roka,
pričom platí, že obe podmienky musia byť splnené súčasne.
Jediným oprávneným orgánom, ktorý na obci a VÚC rozhoduje o prijatí návratných zdrojov financovania, konkrétne o prijatí úveru alebo pôžičky, je zastupiteľstvo; táto kompetencia mu vyplýva z osobitných predpisov:
pri obci z § 11 ods. 4 písm. b) zákona č. 369/1990 Zb. o obecnom zriadení a
pri VÚC z § 11 ods. 2 zákona č. 302/2001 Z. z. o samospráve vyšších územných celkov (zákon o samosprávnych krajoch).
Zastupiteľstvo v súlade s cit. právnou úpravou rozhoduje o prijatí, resp. neprijatí návratných zdrojov financovania, konkrétne o prijatí, resp. neprijatí úveru alebo pôžičky.
V podmienkach územnej samosprávy sa pri prijímaní návratných zdrojov financovania, konkrétne pri prijatí úveru alebo pôžičky, veľmi často schvaľujú uznesenia so stručným obsahom:
Obecné zastupiteľstvo/Zastupiteľstvo samosprávneho kraja
prijatie dlhodobého úveru vo výške __________________ € na kapitálové výdavky.
My odporúčame, aby uznesenie zastupiteľstva obsahovalo aj podmienky, za akých sa prijíma úver, keďže ide o zásadnú otázku financovania obce a VÚC, ktorá bezpochybne spadá do kompetencie zastupiteľstva.
Vzor uznesenia zastupiteľstva:
prijatie dlhodobého úveru s nasledovnými podmienkami:
Účel: financovanie kapitálových výdavkov podľa schváleného rozpočtu
(uvedú sa všetky podmienky, ktoré sú dôležité a ktoré sú aj dôvodom na prijatie úveru)
Pred rozhodnutím o prijatí úveru zastupiteľstvo berie na vedomie stanovisko hlavného kontrolóra, ktorý je podľa § 17 ods. 14 zákona č. 583/2004 Z. z. povinný dodržanie podmienok pre prijatie návratných zdrojov financovania preveriť ešte pred ich prijatím a s výsledkami preverenia oboznámiť zastupiteľstvo. Hlavný kontrolór má rovnako povinnosť porušenie podmienok pre prijatie návratných zdrojov financovania obcou alebo VÚC bezodkladne oznámiť ministerstvu financií.
stanovisko hlavného kontrolóra k prevereniu podmienok pre prijatie návratných zdrojov financovania – dlhodobého úveru.
2. Zmena pravidiel používania návratných zdrojov financovania v rokoch 2020 a 2021
Zmena pravidiel používania návratných zdrojov financovania nebola vykonaná novelou zákona č. 583/2004 Z. z., ale prijatím zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (ďalej len „zákon č. 67/2020 Z. z.“). Týmto zákonom sa ustanovujú opatrenia v oblastiach, ktoré sú v pôsobnosti Ministerstva financií Slovenskej republiky a ktorých cieľom je zmiernenie negatívnych následkov pandémie, ktorá vznikla z dôvodu ochorenia COVID-19.
Zmena pravidiel používania návratných zdrojov financovania sa uplatňuje počas obdobia od 12. marca 2020, kedy vláda Slovenskej republiky vyhlásila mimoriadnu situáciu, až do 31. decembra 2021.
Prečítajte si znenie výzvy:
Rozvojový projekt zameraný na organizáciu Letnej školy
16 Bankové úvery a výpomoci
Dočasné zmeny v účtovníctve a rozpočtových pravidlách pre územnú samosprávu (zákon č. 67/2020 Z. z.)
Dočasné zmeny v účtovníctve, miestnych daniach a poplatkoch a v rozpočtových pravidlách pre obce (zákon č. 96/2020 Z. z.)
Účtovanie kontokorentného úveru obcou